en sk is pt de is da is en en is en is id en la la de en en en is is is is is is is is is is is is is en is is is hu fr hu fr is fr is is is is ca is is is is is is is is en en es en is en en en en en en
Ég og Þremill á útskriftardeginum
Með grænkandi grösum og miðnætursól er ekki annað hægt en að finna fyrir tilhlökkun fyrir sumrinu, sem kemur vonandi fljótt með blóm í haga og falleg folöld. Vorið er þó sannarlega búið að vera gleðilegt hjá mér hingað til, þrátt fyrir leiðinda veðurfar og kulda.
Efst á baugi er eflaust sú staðreynd að ég klæddist bláa FT jakkanum þann 23. maí síðastliðinn. Það kom loksins að því!
Nú get ég farið að kalla mig reiðkennara þar sem með FT jakkanum fylgdi BSc gráða í reiðmennsku og reiðkennslu frá Hólaskóla (eða öllu heldur öfugt).
Það var virkilega mikill sigur fyrir mig að klára loksins markmiðið sem ég setti mér þegar ég var unglingur... sem var að fara í Hólaskóla. Þetta er búið að vera frábær reynsla þessi þrjú ár á Hólum, lærdómsrík og þroskandi. Frábærir kennarar, æðislegir samnemendur og snilldar hestar sem maður hefur kynnst.
Það er í raun mjög skrítið að vita til þess að maður sé ekki að fara norður aftur í haust... En það verður heldur betur gaman að koma á Hóla aftur á Landsmóti 2016!
Viðja frá Syðri-Reykjum og Teitur fyrir norðan
Viðja frá Syðri-Reykjum og Teitur fyrir norðan
Það er hins vegar ekki það eina skemmtilega hjá mér þetta vorið. Óðsdóttirin mín hún Viðja frá Syðri-Reykjum var sýnd á kynbótasýningunni á Kjóavöllum í lok maí, en vinur minn (og samnemandi) hann Teitur Árnason sýndi hana fyrir mig. Hann stóð sig svona svakalega vel í því, en merin kom út með 8.20 fyrir hæfileika, þar af 9 fyrir skeið.
Til gamans má geta að ekki hafði verið átt við skeiðið í Viðju fyrr en svona 1,5-2 mánuðum fyrir sýningu. Þetta kom því virkilega skemmtilega á óvart. Aðaleinkunnin hennar er því rétt við fyrstu verðlaun, 7.96 þar sem henni kippir nú í kynið og hlaut ekkert allt of merkilega byggingareinkunn.
Bak og lend : 8
Vilji og geðslag : 8.5
Fegurð í reið : 8
Hægt tölt : 7.5
Hægt stökk : 7.5
Goðgá frá Sámsstöðum 3 undan Álm og Glóblesu
Salka Valka frá Sámsstöðum 3 undan Sæ og Línu
Það fór líka vel um veturgömlu skvísurnar, þær Goðgá og Sölku Völku, en þær eru búnar að þroskast vel í vetur. Ég er mjög spennt að sjá hvernig þær munu þróast.
Nú er ég hins vegar stödd í Bandaríkjunum þar sem við mamma erum að hjálpa frænda mínum að flytja búferlum frá Kaliforníu til Íslands. Ég fæ því aðeins forskot á sæluna með sumarið og góða veðrið, sem er ekki alveg ennþá komið á Íslandi er mér sagt.
Ég hef góða tilfinningu fyrir þessu sumri, en nú í sumar á ég von á einu folaldi. Glóblesa frá Tunguhálsi I kastar við Kjarna frá Þjóðólfshaga um mitt sumar og verður gaman að sjá hvað sú gamla kemur með í þetta skipti, en hún er búin að gefa mér þrjár gullfallegar merar hingað til.
Svo verður gaman að byrja á þeim trippum sem komin eru á tamningaaldur. Annað hvort verður sumarið eða haustið nýtt á þá iðju. Er því full tilhlökkunar við þessu sumri og bið að heilsa heim!
Powered by Create your own unique website with customizable templates. Get Started